ועדת הפנים והגנת הסביבה, כנסת 19, פרוטוקול מספר 436, 2014-12-08 12:00

מירי רגב: אני מתכבדת לפתוח את ישיבת ועדת הפנים והגנת הסביבה ביום פיזור הכנסת.

<קריאה: יום התאבדות הכנסת.

מירי רגב: יום פיזור הכנסת.

מירי רגב: הציבור יחליט מה נכון שיהיה ואני מאמינה שגם בקדנציה הבאה נתניהו יהיה ראש הממשלה על אפם וחמתם של כל האחרים.

מירי רגב: משום שאנחנו לא בדיון פוליטי אלא בדיון מקצועי, אנחנו נעסוק בעיקר.

מירי רגב: אני רוצה להעלות בדיון שני נושאים.

מירי רגב: כמעט כל שבוע-שבועיים אנחנו מתעסקים בסוגיה אחרת שקשורה לרשות המים ותאגידי המים.

מירי רגב: זה לא סוד שרציתי להוביל מהלך של ביטול תאגידי המים.

מירי רגב: קיבלתי הסכמה של השר לפיד והשר סילבן שלום, הקימו צוות בין-משרדי אבל לצערי בגלל פיזור הכנסת לא הצליחו לבוא עם תוצאות, אבל זה שאנחנו אישרנו – והיום גם יאושר חוק בקריאה שנייה ושלישית – של אי חובת תאגוד לאותם ערים שלא תואגדו עם ביטול הסנקציות שלהן - - -

<קריאה: זאת דחייה רק לשנה.

מירי רגב: דחייה לשנה, אבל בשנה הזאת נחזור בצורה רצינית וחזקה ואז נבטל את תאגידי המים.

מירי רגב: אתה מבין שכולם רצים לפריימריס ואני פה מאשרת חוקים.

<קריאה: אל תדאגי.

<קריאה: המג"דים שלך כאן.

מירי רגב: אני מקווה שנצליח להשלים את המהלך ולהביא לביטול תאגידי המים כי זה מה שנכון שיהיה.

מירי רגב: גם ראשי הערים מבינים את זה, גם השלטון המקומי שותף – וחיים ביבס שותף – לכל המהלך הזה באופן מלא וגם אלי ברדה שהיה בכל הדיונים שליוו את הוועדה.

מירי רגב: לכן אני אומרת שנצטרך לבטל את תאגידי המים ולא יעזור כלום לאף אחד.

מירי רגב: אני מקווה שנגיע לאיזשהו מודל נכון.

מירי רגב: אפרופו, אמרתי והבטחתי לחבריי ראשי הערים שהיו בדיון הקודם – אלי מלהבים – שבפברואר בעזרת השם אני אכנס ועדה על התאמות.

מירי רגב: המנכ"ל איננו כאן אבל מכיר את זה לגבי התאמות ולגבי כספים.

מירי רגב: בפברואר אנחנו נקיים דיון נוסף על תאגידי המים, אבל כרגע אנחנו דנים בשני נושאים.

מירי רגב: הנושא הראשון הוא עיכוב במינוי ראשי רשויות וסגניהם בתאגידי מים לדירקטורים בתאגידי מים וזה נעשה בניגוד לחוק.

מירי רגב: אני רוצה כאן את ההתייחסות של משרד האוצר, של משרד המשפטים ורשות המים.

<קריאה: החברות לא באו.

מירי רגב: החברות לא באו.

מירי רגב: תכף נסכם כמה דברים.

מירי רגב: הנושא השני בו נדון הוא חובות העבר של רשויות שלא התאגדו בתאגידי מים - מציאת הסדר מול רשות המים.

מירי רגב: לנסות למצוא איזשהו הסדר.

מירי רגב: לכן גם כעסתי על העניין של העיכוב בשנה ואמרתי שזה לא הוגן.

מירי רגב: לכאורה אנחנו הארכנו את זה בשנה, אבל אתם לא עשיתם את מה שהיה מתבקש לבטל את הסנקציות כדי לא לסגור את אותם ראשי ערים.

מירי רגב: אמיר אמר לי שאני צודקת, שהוא לא היה מודע לזה ולכן נעשה השינוי בחקיקה של השנה הזאת, אבל צריך למצוא את הפתרון לאלה שבשנה האחרונה הסנקציות באמת סגרו עליהם.

מירי רגב: אני רוצה לשמוע כאן מה הכוונות שלכם ומה אתם רוצים לעשות.

מירי רגב: אנחנו נתחיל בנושא הראשון שעל סדר היום ואני מבקשת שמי שיציג את הנושא וגם פנה אלי, יהיה ראש עיריית מגדל העמק אלי ברדה, בבקשה.

מירי רגב: את הנושא השני יציג ראש עיריית נהריה ג'קי סבג.

<אלי ברדה: בקצרה.

<אלי ברדה: אני חושב שמה את עשית בוועדת הפנים של הכנסת בקדנציה הקצרה הזאת יירשם בספרי ההיסטוריה של הוועדה.

<קריאה: תעמולת בחירות.

<אלי ברדה: לא.

<אלי ברדה: לא תעמולת בחירות.

<אלי ברדה: יש פער בין לחך פנכה לבין לפרגן.

<אלי ברדה: אנחנו מפרגנים.

<אלי ברדה: אני חושב שנעשתה כאן עבודה יפה והרבה נושאים וחוקים קודמו.

<אלי ברדה: יישר כוח גדול.

<קריאה: בקדנציה הבאה היא תהיה שרת הפנים.

<אלי ברדה: זה מקבל ביטוי במקומות שזה צריך לקבל ביטוי בלי שנדבר על זה בשם המפורש.

<קריאה: אנחנו בעד מירי רגב כשרת הפנים אבל במידה ואריה דרעי לא ירצה את התיק.

<אלי ברדה: אני חושב שמה שקורה עם תאגידי המים זאת פרסה מתמשכת.

<אלי ברדה: הכנסת חוקקה חוק שמאפשר לראשי ערים או לחברי המועצה או לסגניהם לכהן כדירקטורים ואנחנו נתקלים באמתלות שונות ומשונות, מגוונות ויצירתיות שמונעות את מינויים של ראשי הרשויות וסגניהם או חברי המועצה בתאגידי המים ובדירקטורים של תאגידי המים.

<אלי ברדה: אנחנו לא מצליחים להבין או לפצח את התרגילים, את המשיכות, את הסחבת, את התעלולים ואת הפעלולים שנעשים כדי למנוע את יישום החוק שמאפשר לראשי הרשויות ולסגניהם לכהן בדירקטורים.

<אלי ברדה: נוצר מצב שתאגיד מים מסוים, במקרה זה אני אקרא לילד בשמו, נמצא למעלה משנה וחצי ללא יושב ראש דירקטוריון.

מירי רגב: לא יאומן.

<אלי ברדה: במשך שנתיים יש שם מנכ"ל שכבר עבר את גיל ה-67 לפני שנתיים, קיבל ארכה של שנה כי היא נבעה משנת בחירות ולא רצינו להחליף מנכ"ל באמצע, והוא כבר סוגר את השנה השנייה כי אנחנו מנועים על פי רשות המים מלזמן ועדה לבחירת מנכ"ל חדש כי לא ממנים את היושב ראש או את ראש הרשות לכהן בדירקטוריון.

מירי רגב: מי מעכב את המינוי?

<אלי ברדה: מי שמעכב את המינוי זה השופט ברנר.

<אלי ברדה: אני לא יכול להטיל את הכול עליו.

<אלי ברדה: אני גם אומר רשות המים.

<אלי ברדה: אני דיברתי עם קושניר, דיברתי עם אפי ואנחנו מדברים עם כולם.

מירי רגב: הם רק פקידים.

מירי רגב: בסופו של דבר אתם צריכים לדבר עם הנבחרים.

<אלי ברדה: ברור.

<אלי ברדה: דיברנו גם עם השר סילבן שלום ועם אורנה.

<אלי ברדה: כל אחד אומר זה שופט, זאת ועדה, אי אפשר לדבר אתם, אי אפשר לדבר עליהם ואי אפשר לעשות אתם שום דבר.

<אלי ברדה: בסופו של דבר דירקטוריון לא נקבע, אין יושב ראש דירקטוריון.

<אלי ברדה: תאגיד שמנהל תקציב של עשרות מיליוני שקלים, פשוט לא יכול להתנהל.

<אלי ברדה: אני טוען מה זאת הפרסה הזאת שראשי הרשויות הנבחרים צריכים לעבור את ועדת ברנר?

<אלי ברדה: אני חושב שאדרבה, הסיטואציה הזאת שהם מהתלים בנו ומונעים את בחירתנו על ידי ועדת ברנר, וכל פעם באמתלה אחרת, אנחנו אומרים, רבותיי, אנחנו ראשי רשויות שנבחרנו לנהל ערים בתקציבים של 200, 300, 400 ו-500 מיליון שקלים, בכלל לא צריכים לעבור את ועדת ברנר.

<אלי ברדה: אם כבר אתם רוצים שבכל זאת איזושהי ועדה תבחן אותנו, את הכשירות שלנו לנהל דירקטוריון מים, אני אומר יש במשרד הפנים ועדה למינוי דירקטורים של חברות עירוניות ואפשר להעביר את זה לשם.

<אלי ברדה: הוועדה שם היא יותר פרקטית, יותר מקצועית, בעיני, ויותר רואה את טובת הרשות ואת טובת התאגיד, את המכלול ולא באיזה מבנה דוגמטי וצר עין שאומר שחסרה אישה בדירקטוריון ולכן אתה לא יכול להתמנות.

<אלי ברדה: אתה לא יכול להתמנות במשמעות ובהשפעה של מה קורה לכלל הדירקטוריון, לכלל התאגיד, לכלל שלושת הרשויות שמאוגדות בתאגיד ולכן מבחינתי זאת ראייה צרה, מנותקת מהמציאות, לא כושר שיפוט מקצועי וענייני.

<אלי ברדה: לכן אנחנו אומרים שני דברים.

<אלי ברדה: האחד, אני ציפיתי שיזמנו את השופט בדימוס ברנר לו היה אפשר לשימוע כאן בפני הוועדה כדי שיסביר את השיקולים שלו.

<אלי ברדה: אני טוען שתי טענות עיקריות.

<אלי ברדה: האחת, להוציא את מינוי ראשי הרשויות בכלל מהצורך לעבור את ועדת ברנר או ועדה כלשהי, ואם בכל זאת מישהו רוצה לצקצק ולומר שכן צריך לעשות משהו, אז נעביר את זה לוועדה של מינוי דירקטורים ברשויות המקומיות שזאת ועדה הרבה יותר פרקטית והרבה יותר עניינית ומקצועית, שרואה את טובת הרשות המקומית בראש סדר העדיפויות שלה.

<אלי ברדה: אני חושב שצריכה לצאת כאן קריאה כזאת.

<אלי ברדה: לא יכול להיות שנשמע מאלי דלל בנתניה שהוא לא יכול להתמנות.

מירי רגב: גם דב צור אותו הדבר.

מירי רגב: הוא לא יכול היה להגיע לכאן היום אבל אותו הדבר.

<אלי ברדה: יש עוד ראשי רשויות שלא יכולים להתמנות.

<אלי ברדה: מצד אחד רומסים את החוק ומצב שני רוממות החוק בלשונם.

מירי רגב: אני רוצה להבין ממשרד המשפטים, זמר, איך דבר כזה קורה, איך אין מינוי של דירקטורים, איך מאפשרים לפער הזה לקרות.

מירי רגב: דבר שני, למה לא מעבירים את מינוי ראשי הרשויות, מה מונע להעביר את מינוי ראשי הרשויות כדירקטורים למינוי הדירקטורים של חברות עירוניות.

<זמר בלונדהיים: היו כאן כמה שאלות.

<זמר בלונדהיים: הוראות חוק תאגידי מים וביוב קובעות שהבדיקה, כולל של ראשי הערים תיעשה בוועדת ברנר.

<זמר בלונדהיים: האם זה הכרחי?

<זמר בלונדהיים: זה מה שהחוק קובע.

<זמר בלונדהיים: לו היה קובע אחרת, בהחלט היה אפשר לעשות גם אחרת.

מירי רגב: זאת אומרת, זה בחקיקה של חוק תאגידי המים והביוב.

<זמר בלונדהיים: כן.

מירי רגב: החוק הזה הוא מכה.

<אלי ברדה: אותו חוק אומר שהוועדה צריכה לאשר.

<אלי ברדה: הוועדה לא מאשרת.

<זמר בלונדהיים: התייחסתי רק לחלק הראשון.

מירי רגב: ראשית, השופט ברנר, זה כחלק מהצעת חוק תאגידים.

<זמר בלונדהיים: זה בחוק.

<זמר בלונדהיים: זה קבוע בחוק.

<זמר בלונדהיים: זאת ועדה מעין שיפוטית, היא לא כפופה לנו, אנחנו מביאים חוות דעת לפעמים שהיא לא חייבת לקבל אותם.

<זמר בלונדהיים: שוב, את הוועדה האוטונומית ולכן הם בעצם לא כאן.

<זמר בלונדהיים: כמו בחברות ממשלתיות אחרות, היא עושה את כל המינויים הממשלתיים.

<זמר בלונדהיים: אם כן, זאת שאלה שאני שם בצד.

<זמר בלונדהיים: לגבי הסוגיה הפרטנית.

<זמר בלונדהיים: למיטב הבנתי, המינוי של מר ברדה, של כבוד ראש העיר, כפי שנמסר לי, מכיוון שהבנתי שהם לא יגיעו לדיון, עשיתי בירור.

<זמר בלונדהיים: אני לא מדבר בשמם אבל כך למיטב הבנתי.

<זמר בלונדהיים: אין בעיה עקרונית עם המינוי עצמו אלא שמכיוון שאין את הקוורום המינימלי שקבוע בחוק של דח"צים לדירקטוריון, העמדה העקרונית של ועדת ברנר היא שהם לא דנים במינוי שעה שאין קוורום.

<זמר בלונדהיים: כלומר, מיד לאחר שימנו את הדח"צים הנדרשים, אין שום מניעה – כך נמסר לי – לאשר את המינוי.

מירי רגב: מה הבעיה לאשר את הפורום?

<אלי ברדה: אישרנו אותם ועכשיו אתה צריך להביא יועץ משפטי או כלכלן או רואת חשבון.

מירי רגב: עוד כסף לתאגידים.

מירי רגב: אתה מבין כמה התאגיד הוא פרה חולבת?

מירי רגב: זה לא יאומן.

מירי רגב: לא יאומן כמה התאגיד הזה הוא שק על האזרח.

<אלי ברדה: אנחנו מביאים דח"צית, אז פעם אחת היא לא מתאימה, וגם כשהיא מתאימה, אומרים שהיא מתאימה אבל מידת היכולת וההשפעה שלה על התאגיד מוטלת בספק.

<זמר בלונדהיים: על זה אני לא יודע לענות.

מירי רגב: כולנו יודעים מי מנהל את רשות המים ואלה אתם ואתה.

מירי רגב: אני שואלת אותך שאלה פשוטה.

מירי רגב: האם אתה יכול היום לטפל פרטנית, ללוות את מגדל העמק כך שסוף סוף הסאגה הזאת תסתיים?

מירי רגב: עד שנבטל את תאגידי המים.

מירי רגב: האם אתה יכול היום להתחייב לפרוטוקול שאתה תבוא, תראו איך אתם מגיעים למצב שהוא ממנה את מי שצריך למנות כדי שבסופו של דבר הוא יוכל להתמנות ליושב ראש.

<אלון מסר: חשוב לציין שהתיקון לחוק שמאפשר לראשי ערים להיות יושב ראש הדירקטוריון הוא חלק מהסכמות שעשינו עם השלטון המקומי ואנחנו כאוצר הבאנו את זה בחוק ההסדרים האחרון כדי שזה אכן יהיה - ומבחינתנו זה כך - חלק מהחוק.

מירי רגב: אין חוק הסדרים.

<אלון מסר: זה היה.

<אלון מסר: זה שינוי שקרה והמטרה הייתה לאפשר.

<אלון מסר: זאת אומרת, מראש אלה היו ההסכמות.

<אלון מסר: אין מחלוקת על זה שבאופן עקרוני - - -

<תומר רוזנר: אבל זה לא מתבצע.

מירי רגב: כמו שאומר כאן היועץ המשפטי של הוועדה, זה לא מתבצע.

<אלון מסר: כמו שגם דיברנו לא מעט בוועדה וגם עם השלטון המקומי, יש כנראה במנגנון הזה לא מעט קשיים שצריך לראות איך פותרים אותם כדי שזה יעבוד בצורה יותר חלקה.

<אלון מסר: אני מתחייב לפרוטוקול שאני מוכן לנסות ולסייע.

<אלון מסר: לצערי לא הכול נמצא בסמכותי ויש דברים שניסינו לסייע.

מירי רגב: איפה זה נמצא?

<אלון מסר: הגורם הפורמלי שאחראי על זה, זאת ועדת ברנר.

<אלון מסר: אנחנו יכולים לנסות לסייע ויש מקומות בהם ניסינו לסייע.

מירי רגב: למה שלא נביא חקיקה, תיקון חקיקה?

מירי רגב: עכשיו זה לא רלוונטי, אבל נניח בכינוס הבא.

מירי רגב: בינתיים נכין – כדי שלא ישעמם לכנסת ולא ישעמם לפקידים באוצר ובכנסת בזמן שנבחרי הציבור הולכים להיבחר – תיקון חקיקה שאומר שכל בחירת הדירקטורים לתאגידי המים, עד שנבטל את תאגידי המים, תהיה בוועדת דירקטורים של חברות עירוניות.

<אלון מסר: מכיוון שאני לא מכיר את כל הפרטים של ועדת כהן, אני לא יודע אם זה בדיוק אחד לאחד.

<אלון מסר: אני לא מכיר את המבנה של ועדת כהן אחד לאחד, אבל אני יכול להגיד, ואני אומר את זה שוב גם למרכז שלטון מקומי וגם לראשי הערים ולראשי הרשויות שאנחנו בפירוש נשמח לשבת ולחשוב ביחד על דרכים בהן ניתן לשפר את המנגנון כך שמצד אחד יבטיחו איזונים ובלמים כמו שנדרש בכל חברה, ומצד שני בפירוש - - -

מירי רגב: למה?

מירי רגב: מי שאחראי על חברה עירונית בשלטון מקומי לא עובד נכון?

<אלי ברדה: ראש עיר יכול להיבחר לנהל עיר עם 500 מיליון שקלים אבל לא לנהל תאגיד מים עם חמישים מיליון שקלים.

<אלון מסר: הכוונה שלנו הייתה לאפשר את זה.

<אלי ברדה: צאו מקופסת הזכוכית ותחשוב יצירתית ופתוח.

<אלי ברדה: קדימה, תקדם את זה.

<קריאה: צריך לתקן את החוק.

<אלון מסר: אפשר להרים את הכפפה ולקיים דיון.

פיני בדש: זה כמו בוועדה המחוזית.

פיני בדש: יש לך נציג בוועדה המחוזית ואתה צריך לעבור גם את הוועדה.

<אלון מסר: לא, לעשות דיון ספציפי כדי להבין יותר.

<אלון מסר: אני אדאג שאנחנו נכנס דיון ממש בהקדם עם מרכז השלטון המקומי.

<אלון מסר: ננסה למפות, אם אפשר למפות, את הבעיות העיקריות ומהיכן הן נובעות.

<אלון מסר: נחשוב ביחד עם פותרים אותן.

<אלון מסר: אני חושב שאפשר למצוא פתרון.

מירי רגב: ברור שזה יהיה כי בפברואר אני אביא את מגדל העמק עוד פעם לדיון כאן.

מירי רגב: אני רוצה לדעת משהו אחר.

מירי רגב: משרד המשפטים.

מירי רגב: האם אני יכולה להביא תיקון חקיקה שמוציא את היכולת של מינוי דירקטורים מוועדת ברנר, שהשופט ימצא לו תעסוקה אחרת, נדאג לו לתעסוקה, ונעביר את זה בעצם לאישור ועדת משרד הפנים.

<זמר בלונדהיים: אין מניעה משפטית לעשות דבר כזה.

<זמר בלונדהיים: אגב, אני אציין שנמסר לי שדוד רביבו, ראש עיריית לוד, מונה.

<זמר בלונדהיים: כלומר, אין מניעה.

מירי רגב: יאיר רביבו.

<זמר בלונדהיים: יכול להיות.

<זמר בלונדהיים: אני אומר שהוא מונה.

<זמר בלונדהיים: כלומר, אין מניעה עקרונית.

<זמר בלונדהיים: זה קורה.

מירי רגב: נכון, זה קורה אבל מוציאים להם את המיץ.

<זמר בלונדהיים: אני מסכים.

מירי רגב: שנה וחצי, זאת בושה וחרפה.

מירי רגב: זה לא יכול להיות.

מירי רגב: מסר, בסופו של דבר זה מהלך שמראה על כך שמשהו כאן לא עובד תקין.

<אלון מסר: אני רוצה לומר שאני אשמח לנסות ולסייע במה שאני יכול למינועי הדח"צים במקרה הספציפי הזה כדי שככל שיהיו דח"צים, כמו שגם אמרה ועדת ברנר, אין שום מניעה לאשר את המינוי באותו רגע.

<אלי ברדה: במינוי דח"צים זה קורה כך: רוצים אישה אבל היא לא מתאימה ולכן שולחים אישה אחרת שהיא מתאימה אבל מידת תרומתה לתאגיד לא ברורה ולכן היא לא מאושרת.

<אלי ברדה: כל דבר כזה, זה מועצת העיר, זה פרו-רולינג של בדיקה אם היא מתאימה או לא מתאימה.

<קריאה: אתה לא יודע שהתאגידים זה נאס"א?

<אלי ברדה: נכון.

<אלי ברדה: זה הכור האטומי.

<אלון מסר: אם מראש הייתם מעלים מישהו מתאים, זה היה עובר.

<אלי ברדה: הבאנו מתאימה אבל הוא אומר שהיא לא מתאימה.

<אלי ברדה: איך הוא קובע שהיא לא מתאימה?

<אלי ברדה: פעם היא משפטנית לא מתאימה, פעם כלכנית לא מתאימה, פעם רואת חשבון לא מתאימה.

<אלי ברדה: זה לא יכול להיות.

<אלון מסר: בתנאי הסף של הוועדה היא עמדה?

<אלי ברדה: עומדת בדרישות הסף.

<אלי ברדה: הוא אומר, כן, הוא מקבל אותה, היא עומדת בדרישות הסף אבל הוא חושב שמידת תרומתה לתאגיד לא ברורה ולכן הוא לא מאשר אותה.

<אלי ברדה: הכול בכתב.

<גבריאל נעמן: אלי, אתה צודק.

<גבריאל נעמן: בשלומי הם פסלו לי לפחות שבעה אנשים ואין לי יותר מועמדות.

<גבריאל נעמן: אני החלטתי שאני לא שולח מועמדים כי את כולם הם פוסלים.

<קריאה: זה טריק לא למנות.

מירי רגב: לא.

מירי רגב: זה טריק של האוצר לא בתום לב, למנוע מראש העיר.

<אלון מסר: לא, זה לא נכון.

מירי רגב: כל החוק הזה הוקם בחטא.

מירי רגב: אני אומרת לך שהחוק הזה הוא חוק רע ואין בו סעיף אחד שבא באמת לעזור לאזרח, שבא ורואה את ההיבט של הלקוח.

מירי רגב: אמרתי לך, אני מסכימה אתך שצריך לטפל בתשתיות המים אבל הדרך בה זה נעשה, זאת הצורה הקשה ביותר שיכולה להיות.

מירי רגב: אני אומר לך שבעזרת השם, אם אני חוזרת לכנסת ולממשלה, אני אומרת לך שהמשימה הראשונה היא בכל הכוח לבטל את תאגידי המים כי אני יודעת כמה החוק הזה הוא רע לאזרח.

מירי רגב: נקודה.

מירי רגב: לא יעזור כלום.

מירי רגב: אי אפשר לשכנע אותי אחרת.

<אלי ברדה: לא אכפת לכם שלתאגיד אין דירקטוריון במשך שנה?

מירי רגב: לא.

מירי רגב: לא אכפת לך.

מירי רגב: אתה מנהל את זה.

<אלון מסר: אכפת לנו.

<אלי ברדה: לא אכפת לכם שהרשויות מתנהלות ללא השגחה וללא פיקוח?

<אלי ברדה: איפה רשות המים?

<אלי ברדה: איפה האוצר?

<אלון מסר: להפך, אני אומר שמאוד אכפת לנו.

<אלון מסר: אנחנו מאוד לא מרוצים מזה.

<אלון מסר: האינטרס שלנו הוא לא פחות מהאינטרס שלך.

מירי רגב: רשות המים לא מסייעת.

מירי רגב: רשות המים עושה את מה שאומר לה מסר.

מירי רגב: מה שאומר לה מסר, היא עושה.

מירי רגב: הייתה טעות גדולה להעביר את רשות המים.

מירי רגב: הם לא מסייעים.

מירי רגב: רשות המים לא מסייעת.

מירי רגב: למה אתם לא מסייעים לו?

<אלי ברדה: לא אכפת להם.

<טל שביב: מאוד אכפת לנו.

<טל שביב: במקרה שלך, באמת המקרה שלא מונו דח"צים.

<תומר רוזנר: למה לא סייעתם לו?

מירי רגב: למה לא סייעתם לו במינוי דח"צים?

מירי רגב: למה הוועדה צריכה לבקש, לא ממך אלא ממסר.

<אלי ברדה: למה אני צריך אחרי שלושה חודשים להגיש טפסים מחדש?

<אלי ברדה: זה אותו ראש עיר, ארבע קדנציות אני נבחר ואני לא מתאים להיות בדירקטוריון ואחרי שלושה חודשים אני צריך למלא את הטפסים מחדש.

<אלי ברדה: מה זה הדבר הזה.

<טל שביב: לא כתבו לך שאתה לא מתאים.

<טל שביב: אני אציג את עצמי.

<אלי ברדה: זה היה חסר, שיגידו שאני לא מתאים.

<טל שביב: אמרת שאמרו לך שאתה לא מתאים.

<טל שביב: אני עורכת דין טל שביב ואני מהלשכה המשפטית ברשות המים.

<טל שביב: אני גם יושבת בוועדת ברנר.

<טל שביב: אין לי קול שם אבל אני יושבת שם כדי לסייע לתאגידים שהמינויים במקרים ספציפיים יעברו חלק.

<אלי ברדה: ללא הצלחה מרובה.

<טל שביב: אני משתדלת.

<קריאה: דווקא במקרה שלה, אני עד לכך שהיא באמת מנסה ומשתדלת לעזור.

<טל שביב: במקרה שלך הספציפי, פשוט לא היו דירקטורים חיצוניים.

מירי רגב: אורי יוגב לקח הכול אליו והשאיר אותנו בלי יכולות.

<אלי ברדה: הגשנו.

<טל שביב: נכון.

<טל שביב: אני מוכנה לסייע לך באופן אישי שבאמת בדח"צ הבא שאתה תגיש, אנחנו נעבור לפני כן ביחד ואני אומר לך אם הוא עומד בדרישות החוק של חוק החברות.

מירי רגב: למה שהוא יגיש?

מירי רגב: תבואי אליו.

<אלי ברדה: למה אני צריך להגיש טפסים עוד פעם?

<טל שביב: אני אסביר לך.

<טל שביב: בעיקרון זאת מערכת ממוחשבת שכך מחשבו אותה.

<טל שביב: הם אפיינו אותה שתוך חצי שנה הטפסים אינם.

<אלי ברדה: הרובוטציה הוציאה לכם את השכל הישר.

<טל שביב: לא אנחנו.

<אלי ברדה: אתם לא חושבים.

<אלי ברדה: זה רובוטים.

<טל שביב: אני אסייע לך באופן אישי עם הדח"צ הבא כדי שהוא יעבור את ועדת ברנר ושיעמוד בדרישות.

<אלי ברדה: למה לא עזרת לי עד עכשיו?

<אלי ברדה: אני מתכתב עם השופט ברנר, עם אפי ואתכם.

<אלי ברדה: אני מעלה את הכול בכת ואת כל מה שאני אומר עכשיו כאן בעל פה גם כתבתי לו, על התנהלות נלוזה של כל המערכת הזאת שמטרטרת כך ראשי רשויות שנבחרו ושלא יכולים להיבחר, שהתאגיד מתנהל בלי דירקטוריון, אין בקרה, אין פיקוח ואתם רוחצים בניקיון כפיכם.

<אלי ברדה: מה אתם אומרים?

<אלי ברדה: מגלגלים עיניים לשמיים ואומרים זה האוצר, זה השופט.

<אלי ברדה: אתם יודעים באיזה מערכת אנחנו נמצאים?

<טל שביב: אנחנו לא מסירים מאתנו את האחריות.

<טל שביב: אני רק אומרת שככל שתרצה שנסייע, נסייע לך בדח"צ הבא.

מירי רגב: זאת התנהלות מבזה.

מירי רגב: התנהלות מבזה של משרדי ממשלה ושל רשות המים.

<אלי ברדה: נגיש את הטפסים מחדש, בעוד שלושה חודשים יגידו לי שאמלא טפסים עוד פעם.

<קריאה: כן.

<קריאה: כי זה מתאפס.

מירי רגב: היא תטפל בכולם.

מירי רגב: אל תדאג, בפברואר אני אעשה כאן דיון ועד פברואר יהיה לה מספיק זמן לראות מי מראשי הערים לא מונה והיא אישית תרד לשם.

מירי רגב: אני אבקש מהאוצר, מאמיר לוי, שבאופן חד פעמי יאשר לה דלק לנסוע לאותם ראשי ערים כדי להגיע אתם לפתרונות.

מירי רגב: זה יהיה בסיכום.

מירי רגב: ראש עיריית צפת.

<אילן שוחט: ברשותך, אני רוצה לומר כמה דברים.

<אילן שוחט: אני כבר שמונה חודשים נמצא בוויה דלורוזה.

<אילן שוחט: אני למדתי את התקדים שלך.

<אילן שוחט: הבנתי מה אתה עברת ואני עשיתי הפקת לקחים.

<אילן שוחט: במקרה הספציפי עכשיו, אני עברתי שמונה חודשים ולי לקח שלושה ימים למלא את הטפסים.

<אילן שוחט: אני בוגר תואר ראשון ובוגר תואר שני עם רקע של התאחדות התעשיינים, עם רקע של שירות תעסוקה, אבל שלושה ימים לקח לי למלא את הטפסים.

<אילן שוחט: הבאתי עוזר כדי שיעזור לי במילוי הטפסים.

<אילן שוחט: צריך להבין שבגלל שהתאגידים נבנו קרים ומנוכרים ומנותקים, גם המנגנון הזה שרוצים להיכנס אליו הוא מנגנון קר וכמו שאמרת, רובוט שאין לו בכלל קשר וזיקה למה שאנחנו מייצגים ולמה שאנחנו עושים.

<אילן שוחט: במקרה שלי ספציפית, אני אומר לכם כאן מעדות אישית, עורכת דין טל שביב הגיעה אלי לצפת, נתנה לנו הסבר לגבי הדרישות ולגבי מה שצריך.

<אילן שוחט: אנחנו עומדים אתה בקשר ישיר.

<אילן שוחט: אני חושב אם טל תיכנס לתמונה מול כל רשות שתרצה, כמו שאמרת, מירי, היא תרד לשטח, תאמין לי שבשיטה של שלב-שלב אפשר לפתור את זה.

<אילן שוחט: זה שראש עיר צריך לעבור את הוויה דלרוזה הזאת ולהוכיח שהוא מתאים והכול, זה לא מוצדק.

מירי רגב: בושה וחרפה.

<אילן שוחט: אני חושב שצריך לקבוע רף מסוים שרשות מעל מספר או גדול מסוים, בכל זאת אתה מנהל תקציבים של מאות מיליוני שקלים, לא צריך לעבור את כל זה.

מירי רגב: לא צריך לעבור את הוועדה הזאת.

<אילן שוחט: אתם לא יודעים עוד דבר.

<אילן שוחט: יש הטעיה.

<אילן שוחט: רק שני נבחרי ציבור יכולים להיות בדירקטוריון.

<אילן שוחט: רק שני ראשי רשויות.

<אילן שוחט: את זה אתם לא יודעים.

מירי רגב: מה אתה רוצה?

מירי רגב: זה מה שהשלטון המקומי כתב בחוק יחד עם האוצר.

<אלון מסר: בהסכמה.

מירי רגב: החוק הזה נולד בחטא.

מירי רגב: חוק תאגידי מים נולד בחטא.

<אילן שוחט: זה שאת הולכת לבטל את התאגידים, זה בסדר גמור אבל לא לזלזל בזירה כי בינתיים קורים דברים.

<אילן שוחט: אנחנו בינתיים מתמודדים עם היום יום.

מירי רגב: ברור.

<קריאה: אתה מונית?

<אילן שוחט: עכשיו אין קוורום אבל ממנים אותנו כקבוצה.

<אלי ברדה: אני רוצה לפרוטוקול להדגיש את גודל האבסורד.

<אלי ברדה: הייתי צריך לעבור שתי ישיבות מועצה כאשר באחת מהן הייתי צריך לצאת החוצה כדי שיבחרו אותי כנציג הרשות לדירקטוריון.

<אלי ברדה: זאת פרסה.

<אילן שוחט: גם אני יצאתי.

<אלי ברדה: אמרתי שעדיף לעשות את זה מאשר להתמודד עם הרובוטים שמאחורי המכונות.

<אלי ברדה: יותר חשוב להיות חכם מאשר צודק.

<אלי ברדה: מילאנו טפסים כבר פעמיים.

<אלי ברדה: שלוש פעמים מעלים אותי לוועדה אבל בגלל שאנחנו מגישים אישה וכל פעם פוסלים אותה, גם כשהיא ראויה והיא עומדת בדרישות, פוסלים אותה באמתלה שהיא עומדת בתנאים, היא מתאימה אבל לא מודעים למידת תרומתה, כמה היא תתרום לתאגיד.

<קריאה: טל תפתור לך את הבעיה.

מירי רגב: אתה תמיד צריך לשאול שאלה, לא תרומתה לתאגיד אלא כמה כסף היא תכניס לתאגיד, כמה היא תיקח מהאזרח ואז הם בטוח יאשרו אותה.

מירי רגב: עזוב את תרומתה לתאגיד.

<אלי ברדה: היא יושבת בדירקטוריון ולא מקבלת כסף.

מירי רגב: לא היא אבל מה היא מביאה לאוצר.

מירי רגב: הכול דרך החור של הגרוש.

מירי רגב: אני רוצה לסיים את הדיון הזה ולעבור לנושא הבא.

<תומר רוזנר: אני מציע שמרכז השלטון המקומי ירכז את כל הבעיות בכל הערים.

<אלי ברדה: יש נייר של השלטון המקומי, של מנכ"ל השלטון המקומי, מה-21 בספטמבר שמרכז את כל ההערות והבקשות לשינויים במשק המים והביוב העירוני.

מירי רגב: לא את זה.

מירי רגב: אנחנו עכשיו מדברים רק על הדירקטוריון.

מירי רגב: אל תכניס עכשיו את כל העניינים.

מירי רגב: רק על הדירקטוריון.

<תומר רוזנר: תעבור על כל הערים ותראה.

מירי רגב: הוא לא צריך.

מירי רגב: לשם כך יש שלטון מקומי שגם שם מקבלים משכורת.

<תומר רוזנר: אני אומר שמרכז השלטון המקומי ירכז את זה, ירכז את כל הבעיות האלה.

מירי רגב: אני רוצה לסכם את החלק הזה של הדיון.

מירי רגב: קודם כל, אני רוצה להודות לראש עיריית מגדל העמק שהביא את הסוגיה הזאת.

מירי רגב: כל פעם אני מגלה כמה החוק הזה הוא חוק רע, חוק מעוות, חוק שפוגע בציבור.

מירי רגב: זה לא חוק שבא לשרת בשום פנים ואופן את הציבור.

מירי רגב: ההתנהלות של רשות המים בעניין הזה היא התנהלות מבזה.

מירי רגב: במקום לבוא, לסייע ולעזור, הם יושבים מהצד כאילו עכשיו הם שופטים כאן.

מירי רגב: במקום לבוא ולהגיד איפה אין דירקטוריון, למה אין דירקטוריון, הם יושבים מהצד ולא עושים את תפקידם.

מירי רגב: אני מבקשת שזה יהיה כתוב לטובת הפרוטוקול.

מירי רגב: אני חושבת שהחוק מתחילתו לא בתום לב לא מאפשר לראשי הערים להיבחר על ידי הדירקטוריון של החברות העירוניות כי הוא רוצה לשלוט בזה.

מירי רגב: זה חלק מהשליטה שלו בתאגיד.

מירי רגב: משום שכל התאגיד הזה נשלט על ידי משרד האוצר, זה חלק מהיכולת שלו לשלוט גם בתאגיד.

מירי רגב: אני מבקשת מהלשכה המשפטית של הוועדה להביא לי תיקון חקיקה להצעת חוק התאגידים.

מירי רגב: אני הייתי רוצה שראשי הערים לא יעברו ועדה.

<תומר רוזנר: תחליטו, זה או זה.

מירי רגב: אני רוצה שתי חלופות.

מירי רגב: חלופה אחת היא שראשי ערים שנבחרו לא יצטרכו לעבור ועדה כדי להיות יושבי ראש דירקטוריון.

מירי רגב: החלופה השנייה היא שאם הם צריכים לעבור ועדה, הם יעברו את הוועדה לדירקטורים בחברות העירוניות.

מירי רגב: אלה שתי ההצעות ואני מבקשת להכין הצעה לכנסת הבאה.

מירי רגב: תכינו את זה לפברואר.

<תומר רוזנר: אין בעיה.

מירי רגב: הדבר האחרון.

מירי רגב: אני מבקשת שרשות המים והאוצר יעברו ספציפית על כל עיר וישוב שם יש בעיה עם דירקטורים.

מירי רגב: מנכ"ל מרכז השלטון המקומי יעביר רשימה מסודרת לוועדה עם עותק למסר ולרשות המים.

מירי רגב: תעברו עיר-עיר, ישוב-ישוב כדי לראות היכן יש בעיה מתוך כוונה לסייע להם ולמנות חברי דירקטוריון כדי שהם יצליחו להתמנות לדירקטוריון.

מירי רגב: בעזרת השם בפברואר, אז אני אקיים דיון על התאגידים, יהיה דיון על העניין ונראה האם נפתרה בעיית הדירקטורים בערים, היכן לא נפתרו הבעיות ולמה הן לא נפתרו.

<תומר רוזנר: אני כבר אומר לך שתהיה בעיה.

מירי רגב: למה?

<תומר רוזנר: כיוון שהשופט ברנר עומד לפרוש מתפקידו ויהיה קשה למנות מישהו אחר במקומו.

<זמר בלונדהיים: יש לו ממלא מקום.

<תומר רוזנר: מי זה?

<זמר בלונדהיים: אני לא זוכר פרסונלית אבל יש ממלא מקום.

<זמר בלונדהיים: לא אמור להיות פער.

<זמר בלונדהיים: נמסר לי שגם אם הוא לא יוחלף מידית, לא אמור להיות פער.

מירי רגב: הסיכום הזה מקובל עליך, יוזם הדיון?

מירי רגב: בסדר.

מירי רגב: אנחנו עוברים לנושא הבא שיוצג על ידי ראש עיריית נהריה.

מירי רגב: הנושא הזה, מסר, הוא כולו אצלך.

מירי רגב: למה אני אומרת אצלך?

מירי רגב: אני הרי רציתי לשנות את החוק שהבאנו בגלל הסוגיה הזאת כי הרגשתי שרימיתם אותנו.

מירי רגב: הרגשתם שרימיתם אותנו כי גם אמיר – ואמרתי לו שאני סומכת עליו ולא על פקידיו – אמר לי חד וחלק שהארכה של האי תאגוד כוללת את כל המשמעויות והנגזרות שלה.

מירי רגב: אחרי הורדת ידיים, הגענו לסיכומים שהיו מקובלים עלי.

מירי רגב: מה שלא היה מקובל, אמרתי, והסיכומים האחרונים אליהם הגענו בוועדה – שבעזרת השם נאשר אותם היום בקריאה שנייה ושלישית - היו מקובלים עלי.

מירי רגב: אני רוצה שאותם סיכומים אליהם הגענו לגבי ראשי הערים שלא התאגדו, יחולו בדיעבד גם על השנה האחרונה לגבי אותן רשויות שהחוב שלהן גדל בגלל הסנקציות ובגלל כל ההיבטים האלה.

<קריאה: לא שנה שעברה.

<קריאה: שנים עברו.

מירי רגב: בסדר.

מירי רגב: אני רוצה שראש עיריית נהריה יציג את הבעיה.

מירי רגב: לאחר מכן נרשם לדיבור פיני, מנכ"ל עיריית רחובות ואחריו נשמע את התייחסות האוצר ונראה איך אנחנו מנסים ללכת לכיוון פתרון שיהיה יעיל לכולם.

<ג'קי סבג: זה בהמשך למה שאמרת גברתי היושבת ראש שהמסקנה – ופה יסכים גם בדש חברי - שמי שלא הקים את התאגיד, בא על עונשו.

<ג'קי סבג: אנחנו כרשות מרגישים רדיפה.

<ג'קי סבג: דבר מביא דבר ואם מדובר ברכישת המים ממקורות, תראו את ההבדל בין מעלות כאשר קוב עולה שלושה שקלים, שלושה וחצי שקלים פלוס מע"מ, נהריה משלמת 7.22 שקלים כאשר עם המע"מ הסכום מגיע לשמונה וחצי שקלים.

<קריאה: גם אנחנו משלמים שמונה וחצי שקלים.

<תומר רוזנר: איך זה יכול להיות?

<ג'קי סבג: עונש.

<תומר רוזנר: זה המחיר לצרכן.

<תומר רוזנר: איך זה יכול להיות?

<ג'קי סבג: אנחנו משלמים פי שלוש בגלל שלא הקמנו תאגיד מים.

<ג'קי סבג: אחד הדברים ששמענו, והבנו ממך גברתי היושבת ראש, שהקפיאו את הכול, גם את הקנסות וגם את כל התהליכים האלה.

מירי רגב: נכון.

מירי רגב: זאת הייתה צריכה להיות נגזרת.

מירי רגב: זה מה שסיכמתי עם אמיר לוי.

מירי רגב: גם הוא הופתע כשזה לא קרה.

<ג'קי סבג: לא רק זה אלא שאנחנו מקבלים גם קנסות וגם קיבלנו עיקולים.

<ג'קי סבג: זאת אחת הסיבות שפניתי אליך וביקשתי התערבותך ועזרתך.

<ג'קי סבג: הייתי מבקש, אולי הגזבר יוכל בקצרה להסביר את כל ההשתלשלות.

מירי רגב: רגע.

מירי רגב: מבינים על מה מדובר.

<תומר רוזנר: שיסביר איך נוצר החוב.

מירי רגב: בבקשה, בקצרה.

<דוד קבסה: אני הייתי עד לא מזמן גזבר עיריית נהריה והתבקשתי על ידי ראש העיריה, כיוון שנושא המים ידוע לי, לבוא ולהציג את הבעיה.

<דוד קבסה: עד להקמת תאגידי מים, עד לחוק הקמת תאגידי המים, בעיריית נהריה זה התנהל כמו יחידה כלכלית לכל דבר ועניין עם יתרות טובות ושיקום המערכת.

<דוד קבסה: זה התנהל כמו מפעל ראוי לספק את המצרך החיוני הזה לתושבים.

<דוד קבסה: עד לחוק הקמת תאגידי המים נכנסנו לבועה שאנחנו כל יום לא יודעים מה מצפה לנו.

<דוד קבסה: הגענו היום למלכודת נוראה שאי אפשר לצאת ממנה.

<דוד קבסה: המלכודת מתבטאת במספר צעדים שפשוט חונקים אותנו.

<דוד קבסה: הצעד הראשון הוא מחירי המים של מקורות.

מירי רגב: אלה דברים שדיברנו עליהם.

מירי רגב: אני לא פותחת את זה לדיון.

מירי רגב: אני מדברת כרגע על החובות ועל העיקולים.

<דוד קבסה: אני מגיע לזה.

<דוד קבסה: המלכודת השנייה היא חובות והיטלים מרשות המים.

<דוד קבסה: הדבר השלישי הוא חובות מחברת מקורות עקב מה שנקרא קרן שיקום.

מירי רגב: את נושא קרן השיקום פתרנו אבל לא בדיעבד.

<קריאה: קנס לכל דבר ועניין.

מירי רגב: זה לא בדיעבד.

מירי רגב: זה מעכשיו והלאה.

<תומר רוזנר: מה שסוכם בוועדה זה שהחל משנת 2015 ישוחררו הכספים שהצטברו מן העבר.

מירי רגב: כל מה שהצטבר בקרן.

<תומר רוזנר: כן.

<תומר רוזנר: מה שהופרש.

פיני בדש: מה קורה עם העבודות שביצעתי ב-2014 בהחלפת קווי מים וכולי?

מירי רגב: שאלת שאלה.

מירי רגב: אני מבקשת לקבל תשובה ממסר.

מירי רגב: מה שאלת אותו?

פיני בדש: ב-2015 הוא משחרר לי את הקרן.

פיני בדש: ביצעתי המון עבודות של החלפת קווי מים ומערכות ביוב.

פיני בדש: האם ב-2014, מה שביצעתי אני יכול לקחת מהקרן ב-2015?

פיני בדש: הוא אומר שכן.

<אלון מסר: ככל הנראה השבוע – יש ישיבה של מועצת רשותה מים – יבואו הכללים החדשים.

<אלון מסר: אני עוד לא ראיתי את הנוסח אבל הכיוון הכללי, כמו שנאמר בוועדה, הוא בפירוש לאפשר להשתמש בכספים שהצטברו לטובת השקעות ונמצא את המנגנונים כדי לאפשר את זה.

<אלון מסר: הכוונה היא לוודא שאם יש כסף, הוא הולך להשקעות.

פיני בדש: נמצא את המנגנונים.

מירי רגב: לא.

מירי רגב: זה לא נמצא את המנגנונים כדי שזה לא יקרה.

מירי רגב: זה עבר כאן בחקיקה.

<אלון מסר: כדי שזה יקרה.

<אלון מסר: הכוונה היא לאפשר.

<אלון מסר: חד משמעית הכוונה היא לאפשר לכספים שהצטברו בקרן.

מירי רגב: אם כן, דבר אחד פתרנו.

מירי רגב: מה הבעיה השנייה?

<דוד קבסה: נושא קרן לשיקום, שהוא קנס לכל דבר ועניין.

מירי רגב: אבל גמרנו את קרן השיקום.

<דוד קבסה: אנחנו לא שילמנו ודורשים מאתנו ויש איומים לתביעה.

<קריאה: אל תשלם.

<קריאה: עכשיו לא יחייבו אותך.

<דוד קבסה: לא שילמנו.

מירי רגב: לא יחייבו אותך.

<דורון מילברג: אני הבנתי מהדיון הקודם שעכשיו אושש על ידי האוצר שבמידה וצברת קרן שיקום, שלא העברת את זה לרשות המים אלא השארת בקופה סגורה, אתה תצטרך להוכיח אחת משתיים: או שהשקעת השקעות יתר במים וביוב, כלומר, הוצאת יותר מאשר קיבלת בתחום המים והביוב, או שבעתיד תיקח את הכסף הזה ותשקיע בהחלפת צנרת מים וביוב.

<דורון מילברג: לא תצטרך להחזיר את הכסף לרשות המים.

<דוד קבסה: מה עם מה שכבר שילמתי?

<דוד קבסה: אני מקבל בחזרה?

<דורון מילברג: כן.

מירי רגב: אמרתי לך, תשאל קצר ותקבל תשובות קצרות.

מירי רגב: כאן בוועדה זאת לא אקדמיה.

מירי רגב: אקדמיה יש רק אצל שרת החינוך והספורט.

מירי רגב: כאן זאת לא אקדמיה.

<דוד קבסה: מאז שאנחנו לא הקמנו תאגיד, מוטל עלינו היטל הפקה של שישה וחצי מיליון שקלים בשנה שזה דבר דמיוני וללא שום פרופורציה.

<דוד קבסה: בעבר, לפני התאגיד, היינו משלמים מיליון, מיליון וחצי, אבל היום אנחנו מקבלים שישה-שישה וחצי מיליון שקלים.

מירי רגב: מה זה הסיפור של היטל הפקה?

<קריאה: מסר מכיר את זה טוב.

<קריאה: זה נכנס לקופת האוצר.

מירי רגב: זה נושא שלא דיברנו עליו והוא לא הועלה על ידי ראש עיר כלשהו.

מירי רגב: אני רוצה להבין.

מירי רגב: נושא אחד פתרנו ועכשיו אנחנו מדברים על היטל הפקה.

<דוד קבסה: שמו עלינו עיקול בגלל חוב.

<דוד קבסה: אנחנו חייבים שם לפי הרישומים שלהם.

מירי רגב: אבל אם החובות מבוטלים?

<תומר רוזנר: זה חוק אחר.

מירי רגב: תסביר.

<אלון מסר: היטל הפקה הוא לא רק לתאגידים אלא הוא גם לגופים אחרים וגם למועצות אזוריות, גם לחקלאים וגם לכל מי שמפיק ויש לו באר פרטית.

<אלון מסר: הוא משלם איזשהו היטל הפקה עבור כמות השאיבה.

<אלון מסר: ההיטל עצמו אמור להשוות את התעריף של חברת מקורות.

<איתי חוטר: זה כדי לדרבן לקנות מים מותפלים ולא להפיק מים מבארות.

<איתי חוטר: זאת מטרת היטל ההפקה.

<אלון מסר: לא נכון.

<אלון מסר: היטל ההפקה היה עוד לפני שהיו מים מותפלים.

<אלון מסר: לכן מה שנאמר כאן, הוא לא נכון.

<אלון מסר: הוא פשוט לא נכון.

<אלון מסר: לגבי החוב הספציפי.

<אלון מסר: אני לא מכיר את החוב הספציפי, אבל החוב הוא חוב למדינה.

<אלון מסר: החוק הוא אכן חוב למדינה ואני מוכן ללמוד את הנושא ולדבר אתך על זה אחר כך.

<אלון מסר: אני לא מכיר אבל החוב הוא חוב למדינה וכמו כל חוב למדינה, צריך לשלם אותו.

<אלון מסר: זה לא קשור לתאגיד.

מירי רגב: זה לא קשור לתאגיד.

פיני בדש: אני הקמתי מכון טיהור שממחזר מים ברמה של שתייה אקראית.

פיני בדש: כל הישוב שלי מושקה במים מושבים באישור משרד בריאות בהמטרה.

פיני בדש: אני לא אתחבר לאף תאגיד בסביבה, לא של הבדואים ולא של זה ולא של זה.

פיני בדש: גם אם יכניסו אותי לבית סוהר, לא נקים תאגיד ולא אכנס לפרסה הזאת.

פיני בדש: לא יכול להיות שהעלו לנו את מחיר המים כעונש.

פיני בדש: אני משלם 8.55 שקלים כולל מע"מ לעומת אשדוד שמשלמת 2.66 שקלים וירושלים שמשלמת 2.03 שקלים.

פיני בדש: אנחנו סירבנו לשלם, ותכף נדבר על התביעה, ואז מה עשו?

פיני בדש: לקחו את הקרן של שניים ומשהו שקלים, כי אמרנו שאת זה לא נשלם ולא יכולים לנתק לנו מים, והכניסו את זה במחיר המים.

פיני בדש: לקחו את הכסף הזה ועשו אותו חלק ממחיר המים כדי שיחייבו אותנו ואם לא, ינתקו לנו את המים.

פיני בדש: דבר שני.

פיני בדש: מה עם המשפט כאשר נציבות המים אילצה את מקורות לתבוע את הרשויות?

פיני בדש: אנחנו מבזבזים כסף על בתי משפט, כולנו עם עורכי דין, ומוציאים עשרות, אם לא מאות, אלפי שקלים.

פיני בדש: כל הרשויות משקיעות כרגע מאות אלפי שקלים במשפט שמתנהל כאשר מקורות אומרים לנו שהם לא רוצים לתבוע אותנו אלא אילצו אותם לתבוע אותנו.

פיני בדש: איימו עליהם ואילצו אותם לתבוע אותנו, ואנחנו מחוברים למקורות.

פיני בדש: אילצתם אותם לתבוע אותנו וכרגע מתנהל משפט וכולנו מוציאים מאות אלפי שקלים, שבעים-שמונים רשויות בבית משפט.

<דורון מילברג: את מה שפיני אומר, אמר את זה וישניצר במפורש.

פיני בדש: השופט אמר.

<דורון מילברג: אמר את זה מנכ"ל מקורות בעבר, וישניצר.

פיני בדש: הוא אמר שהכריחו אותו.

<דורון מילברג: הוא אמר שהכריחו אותם לתבוע אותנו.

מירי רגב: על מה?

<דורון מילברג: על הקרן.

<קריאה: אי תשלום קרן השיקום.

פיני בדש: באיזשהו שלב סירבנו לשלם את הקנס הזה.

פיני בדש: אני שילמתי ובאיזשהו שלב הפסקתי את הוראת הקבע לתשלום הקנס ואז תבעו אותנו.

<תומר רוזנר: זה חלק מההסדר שדיברנו עליו.

מירי רגב: נכון.

פיני בדש: אם כן, בטלו את התביעה בבית המשפט.

פיני בדש: חבל על הכסף.

<תומר רוזנר: לפחות להקפיא את זה.

<חגי עידו: אני ממקורות.

<חגי עידו: זה נכון שיש תביעות שתלויות ועומדות וגם אנחנו מבקשים שתהיה הבהרה מרשות המים לגבי אותן תביעות.

מירי רגב: מה זאת התביעה הזאת?

מירי רגב: זה בניגוד לכל הסכם.

<דורון מילברג: הם הכריחו אותם.

<דורון מילברג: הם השלוחים.

מירי רגב: זה לא חוקי.

מירי רגב: מסר, בבקשה.

מירי רגב: אתם רוצים לצאת להתייעצות?

<אלון מסר: לא.

<אלון מסר: ממש לא.

<אלון מסר: אני רוצה להתייחס.

<אלון מסר: ראשית, באמת התביעה הייתה עוד לפני שינוי של מה שאנחנו מתכוונים לעשות בכללים.

<אלון מסר: אחרי שאנחנו נעשה את הכללים צריך לראות באמת מה המדיניות לגבי הנושא הזה.

מירי רגב: כרגע צריך להקפיא את ההליכים.

<קריאה: זה בעוד שלושה ימים.

<קריאה: זה יצא לשימוע?

<אלון מסר: אלה לא שלושה ימים.

מירי רגב: אני מקבלת את מה שזמר אומר.

מירי רגב: להקפיא כרגע את התביעה.

מירי רגב: בעוד שלושה ימים כי אחר כך יש שימוע וכדומה.

מירי רגב: מקורות, אתם אמרתם שכפו עליכם, נכון?

מירי רגב: אז אין לכם כאן מה לומר.

מירי רגב: להקפיא את התביעה.

מירי רגב: הרי השינוי יעבור בעזרת השם במועצת המים ואז אחר כך באופן אוטומטי גם התביעה הזאת צריכה להתבטל.

<קריאה: גם את העיקולים.

<קריאה: זה עיקול.

מירי רגב: גם התביעה צריכה להתבטל.

<אלון מסר: זה עיקול לא בגלל התביעה.

מירי רגב: היטל הפקה.

<אלון מסר: היטל הפקה זה משהו אחר.

מירי רגב: אני רוצה לעשות סדר.

מירי רגב: יש שני נושאים שנגזרים מחוק המים ונושא שלישי שלא קשור לחוק המים ותכף אני אסכם אותו.

מירי רגב: נושא אחד הוא הקנסות והעיקולים שנפתר, כתוצאה מהחוק שאמור היום בערב להיות מאושר.

מירי רגב: הדבר השני הוא מה שהציג כאן פיני בדש בנושא הקפאת התביעה, שאני חושבת שזה דבר מתחייב, הגון ונכון לשנות אותו.

פיני בדש: להוריד לנו בחזרה את מחיר המים.

מירי רגב: בנושא היטל ההפקה אני מבקשת ממסר לשבת אחר כך בנפרד עם נהריה כדי לפתור את הבעיה הזאת.

<אלון מסר: אני לא יודע אם אני יכול.

<אלון מסר: ננסה.

פיני בדש: אבל שיורידו לנו את מחיר המים.

<דורון מילברג: זה עניין דיפרנציאלי של שירות.

<דורון מילברג: אחר כך אתה מעסיק פקידים כמו בתאגיד מים ואמנת השירות שלך נמוכה, ולכן אתה משלם יותר.

פיני בדש: פי שלוש?

מירי רגב: לגבי מחיר המים, סגרנו.

מירי רגב: בגלל שהשיטה נדונה בבג"ץ ובג"ץ קיבל את שיטת החישוב של רשות המים, אנחנו קיבלנו החלטה שאנחנו לא דנים במחיר המים כרגע ובתעריפים משום שזה עבר בג"ץ.

מירי רגב: אנחנו נצטרך לדון על זה בדיון נפרד שנקיים בפברואר.

פיני בדש: שיורידו את המחיר.

מירי רגב: הם לא יכולים.

מירי רגב: היו כאן דיונים עם ראש עיריית קריית גת במשך כמה חודשים.

מירי רגב: תאמין לי שאני יודעת מה אני אומרת.

<איתי חוטר: זה לא קשור לבג"ץ.

<איתי חוטר: אמות מידה לקביעת התעריף, לא קשורות לבג"ץ.

מירי רגב: אתם נרדמתם בשמירה.

<אלון מסר: ברגע שאתה יכול להשתמש ברכיב של קרן השיקום, שיקום תשתיות, אמרתי את זה גם בדיון הקודם, ממוצע התעריפים של רשויות שלא התאגדו הוא קרוב מאוד לממוצע של התאגידים שיכולים לקבוע.

פיני בדש: לא.

פיני בדש: בוא אני אגיד לך היכן הרמאות.

פיני בדש: אתם לקחתם שניים ומשהו שקלים בהתחלה כקרן, כשהכנסתם את זה למחיר המים – אמרתם ארבעים אגורות לקרן והשאר נשאר ממחיר המים.

פיני בדש: לפחות תשאיר את השניים וחצי.

<אלון מסר: אני מסביר שוב.

<אלון מסר: אם אתה משקיע את הכסף הזה, מבחינתך זה לא משנה כי התעריף שלך יותר נמוך.

<אלון מסר: אם אתה לא משקיע את הכסף הזה, זאת שאלה אחרת, אבל אתה משתמש בכסף הזה לטובת משק המים - - -

פיני בדש: תחזיר את המחיר של הקרן שהיה שניים וחצי ואל תוריד אותו לארבעים אגורות.

<אלון מסר: קודם אמרת שהתעריף הוא גבוה.

מירי רגב: בגלל שהיה כאן ויכוח גם בדיון הקודם, אמרנו שהקרן תשוחרר ואז נראה את המחירים.

מירי רגב: אז נראה באמת אם אחרי שחרור הקרן המחירים הם כמו המחירים עם תאגידים או הם הוענשו במחיר תעריפי המים.

מירי רגב: לכן אמרנו שבפברואר – בדצמבר הקרן תשוחרר – נוכל אחרי ינואר לראות את המחירים האמיתיים.

פיני בדש: הורידו לנו את מחיר הקרן לחמישים אגורות ועכשיו שמו את זה במחיר המיםף.

מירי רגב: אני יושבת ראש ועדה שעושה את מה שניסו לעשות במשך שמונה שנים.

פיני בדש: מצדיעים לך בעניין הזה.

מירי רגב: לא, אני לא צריכה שיצדיעו לי.

מירי רגב: אני אומרת שנתקדם שלב-שלב.

מירי רגב: אני מבקשת להקפיא את התביעה.

<אלון מסר: אני אשמח לראות את כתב התביעה ונראה מה הסיפור.

<אלון מסר: אני לא מכיר את זה.

מירי רגב: מקורות, מה התביעה?

<חגי עידו: לפי מה שאני מבין, מדובר על תביעה בגין חובות קרן השיקום למעשה מהעבר.

מירי רגב: איך אתם יכולים לתבוע על דבר כזה?

מירי רגב: יש הסכם שהם יכולים לשחרר את הקרן.

<אלון מסר: התביעה היא ישנה.

מירי רגב: לכן אני אומרת, תקפיאו אותה.

<אלון מסר: יש סיטואציה בה נניח לא השקיעו ולא שילמו את החוב, אבל עדיין יש חוב.

מירי רגב: אתה יודע למה זה קרה?

מירי רגב: כי אתם לא הייתם ישרים בהארכה.

מירי רגב: כשאנחנו הבאנו את ההארכה הראשונה של אי התאגוד, אלה היו צריכים להיות הכללים מהתחלה.

מירי רגב: גם אמיר אמר לי שהוא מופתע מזה.

מירי רגב: אתם עשיתם כאן איזשהו טריק ולקחתם שנה כדי להביא יותר כסף.

מירי רגב: אני אומרת לכם שזה דבר שהוא לא הגון והוא לא אפשרי.

מירי רגב: לכן אתם גרמתם לבעיה ואתם תמצאו לה את הפתרון.

מירי רגב: היועץ המשפטי לממשלה צריך להבין שהיה כאן

מירי רגב: חוק שלקחו חלק ממנו ולא גזרו מהחוק את הנגזרת שלו.

מירי רגב: אתה כפרשן החוק גרמת למצב ששנה הוכבדו תנאים על ראשי הערים שלא תואגדו וזה לא בסדר.

מירי רגב: אילו החוק לא היה מאושר, הייתי אומרת לך בסדר.

מירי רגב: לכן התפקיד שלכם עכשיו הוא לתת הנחיה ברורה.

מירי רגב: בדיוק כמו שארז הוציא לי עכשיו מכתב לגבי המינויים הפוליטיים והמחטפים הפוליטיים של בנט בנושא משרד הדתות, המועצות הדתיות, ומיד אחרי כן הולך להתקיים דיון בנושא, כך אתם צריכים לעשות, להוציא עכשיו הנחיה ברורה שהחוק תקף מהרגע שאושר בפעם הראשונה, מההארכה הראשונה שלו.

מירי רגב: החוק הזה בא במטרה לבטל את תאגידי המים.

מירי רגב: הרי אם לא היינו רוצים לבטל את תאגידי המים, לא היינו גורמים לזה והיינו אומרים שכולם צריכים להתאגד, אבל משום שהיה ברור ליאיר לפיד ולסילבן שלום שאנחנו צריכים להגיע לאיזשהו הסדר נכון של ניהול משק המים, הלכנו להארכה ראשונה.

מירי רגב: הם היו צריכים לסיים את העבודה שלהם בנובמבר אבל לא סיימנו בנובמבר.

מירי רגב: פנה אלי אמיר ואמר לי שהוא עסוק בחוק ההסדרים וביקש שאביא את החוק הפרטי שלי מתואם לחלוטין עם הממשלה.

מירי רגב: עשיתי את זה.

מירי רגב: אז אמרתי לו שהוא עבד עלי.

מירי רגב: הוא אמר לי שהוא לא ידע את זה.

מירי רגב: אז הוא אמר למסר שהסנקציות לא יהיו.

מירי רגב: לכן מבחינתי מה שאושר בחוק הזה, הוא אמור להיות בדיעבד מהרגע שאישרנו את החוק, חוץ מתעריפי המים שבעניין הזה קיבלתי את ההסבר של האוצר שנדון על זה בפברואר.

מירי רגב: לכן צריך לעצור את התביעה הזאת.

<זמר בלונדהיים: אני אבדוק את הנושא.

<זמר בלונדהיים: אני רק אומר קודם כל שמקורות היא חברה ממשלתית ואיננה כפופה להנחיות היועץ המשפטי לממשלה בנושא הזה.

פיני בדש: הם תבעו אותנו בשלשות – אחד מהדרום, אחד מהמרכז ואחד מהצפון – כדי שלא יתחברו ביחד.

<תומר רוזנר: מר בדש, אתה אומר שהתביעה הזאת היא לא יוזמה של מקורות אלא הונחתה על מקורות.

פיני בדש: נכון.

פיני בדש: זה אומר לך המנכ"ל.

פיני בדש: היועצת המשפטית של מקורות אומרת לך.

פיני בדש: המנכ"ל אומר, תעצרו את זה.

פיני בדש: ישבנו יחד אתו.

מירי רגב: הבנתי.

מירי רגב: יצא מכתב להבהרה ולפרשנות הנושא הזה על ידי המשנה ליועץ המשפטי.

מירי רגב: אני מבקשת כאן לשמוע מה אומר זמר.

<זמר בלונדהיים: אני אומר שאנחנו נבדוק את זה.

<זמר בלונדהיים: כמו שאלון אמר, אם יש חובות עבר שלא הושקעו בתשתיות, אז הם כמובן חובות על בסיס מה שהיה עוד לפני הדחייה הראשונה.

<זמר בלונדהיים: התביעה הזאת היא הרי עוד מלפני כן.

מירי רגב: אבל היום יש שינוי.

מירי רגב: עושים כללים.

מירי רגב: בינתיים צריך להקפיא את זה.

מירי רגב: למה צריך לשלם עכשיו כסף של האזרחים לעורכי דין?

<זמר בלונדהיים: אין שום דבר שקורה בשלושת הימים האלה.

<זמר בלונדהיים: אין שום דבר שאמור לקרות בשלושת הימים האלה.

פיני בדש: המשפט האחרון.

פיני בדש: אני מבין שהיום יכולים להצמיד.

פיני בדש: אני משלם לחברה שמפעילה לי הצמדה ועשו תביעה ייצוגית נגדי כי מה פתאום אני מצמיד כי אני לא תאגיד.

פיני בדש: החזרתי מאות אלפי שקלים לתושבים ועכשיו אני תקוע.

פיני בדש: זאת אומרת, אני עכשיו מפסיד כסף ואני אשלם לחברה יותר מאשר עולה לי.

<אלון מסר: תדבר על מה שדיברנו בשבוע שעבר על ההיטלים, על ההצמדה של ההיטלים.

מירי רגב: את זה פתרנו.

<אלון מסר: אפשר לעדכן את התחשיב.

מירי רגב: נכון.

מירי רגב: פיני, תבוא לכל הדיונים ואז יהיה לך רצף.

מירי רגב: אי אפשר להגיע מתי שנוח לכם.

<דפיני בדש: אני אשתדל.

<דוד קבסה: יש לנו עוד נושא שמאוד כואב לנו, בעקבות זה שלא הקמנו תאגיד.

<דוד קבסה: חוק העזר לאגרת ביוב.

מירי רגב: כרגע אמרנו את זה.

מירי רגב: אתם לא מבינים עברית?

<דוד קבסה: אגרת ביוב.

מירי רגב: כרגע אמרנו שמיישרים את הכללים בעוד שלושה ימים וזה ייפתר.

<אלון מסר: תסתכלו באתר של הרשות.

<אלון מסר: יש כללים חדשים.

מירי רגב: זה ייפתר בכללים החדשים.

מירי רגב: כשלא באים לדיונים ברצף, לא מבינים.

<דוד קבסה: אני לא מוזמן לכל הדיונים.

מירי רגב: אני מזמינה אותך לכל דיון אל תאגיד המים.

<לילי פיינטוך: אני ממשרד הפנים.

<לילי פיינטוך: משפט אחד בשם מרדכי כהן, מנהל המינהל לשלטון מקומי.

<לילי פיינטוך: הוקם צוות שהיה אמור לטפל ברשויות שלא רוצות להתאגד וברשויות שכן רוצות להתאגד ואין מי שיאגד אותן.

<לילי פיינטוך: אנחנו הופענו בפני הוועדה.

<לילי פיינטוך: הייתה ועדה בראשותו של אמיר לוי והופענו בפניה.

<לילי פיינטוך: היינו אמורים לקבל מענה לגבי מה קורה עם רשויות שמסורבות תאגוד והוועדה הזאת לא מתקדמת לשום מקום.

מירי רגב: נכון, כי יש בחירות.

<אלון מסר: עדיין יש דיונים של הצוות.

<אלון מסר: הוועדה מתקדמת.

<אלון מסר: דיברנו על זה.

מירי רגב: אני רוצה לסכם את הנושא.

<דורון מילברג: רק משפט אחד.

<דורון מילברג: בתכניות הספורט יש בקטנה.

<דורון מילברג: בסוף התכנית יש דברים שבקטנה מכניסים לך.

<דורון מילברג: אספר לכם אנקדוטה לגבי הקטנה.

<דורון מילברג: הדברים העקרוניים הגדולים נסגרו.

<דורון מילברג: לדוגמה, אנחנו מזרימים את הביוב לשפדן.

<דורון מילברג: השפדן החליט חד צדדית להעלות את המחיר של הטיפול בבוצה.

<דורון מילברג: חד צדדית.

<דורון מילברג: בעשרות אחוזים.

<דורון מילברג: אמרו לי תתאגד, נוריד לך את ההצמדה.

<דורון מילברג: לא התאגדתי, לא אתאגד ולא אתאבד.

<דורון מילברג: תדעו לכם איזה סנקציות עקיפות.

מירי רגב: בושה.

מירי רגב: אמרנו כאן שתאגידי המים קמו בחטא.

מירי רגב: אני מסכמת את הדיון.

מירי רגב: בעקבות פנייתו של ראש עיריית נהריה בכל הסוגיה של החובות והעיקולים.

מירי רגב: ראשית, בעקבות אישור הכללים במועצת רשות המים, כל הנושא של חובות והיטלים שקשורים לקרן, הנושא הזה ישוחרר.

מירי רגב: היטלי הפקה של עיריית נהריה, אני מבקשת שיסוכם אחר כך בין מסר וראש עיריית נהריה.

מירי רגב: אם הנושא הזה לא ייפתר, נא לשלוח לי מכתב.

מירי רגב: אני לא מתעסקת עם זה לפני הפריימריס.

מירי רגב: לגבי התעריפים.

מירי רגב: אמרנו שאחרי שיבוטלו הכללים ואנחנו נראה שאחרי חודש לשינוי הכללים שאכן יש הבדל בתעריפים, והאם באמת מה שאומר מסר הוא הדבר הנכון או לא, נראה את זה בדיון שאני אקיים בפברואר בעזרת השם.

מירי רגב: להקפיא את התביעה.

מירי רגב: אני חושבת שהתביעה הזאת של חובת קרן שיקום היא בזויה והיא לא במקומה וצריך לבטל אותה.

מירי רגב: אני מבקשת את הפרשנות של היועץ המשפטי אבי ליכט לעניין הזה.

מירי רגב: אני מבקשת מכתב כמה שיותר מהר.

מירי רגב: כמו שארז הוציא לי על המועצות הדתיות, כך אני מבקשת שאבי ליכט יתייחס לעניין הזה.

מירי רגב: לא יכול להיות שכרגע משקיעים כל כך הרבה כסף בתביעה שממילא בשינוי הכללים הייתה צריכה מראש לא להיות.

מירי רגב: מראש היא לא הייתה צריכה להיות.

מירי רגב: יש כאן מהלך מכוער, לא הגיוני וגם הם לא עומדים בהבטחות שניתנו לכנסת, דבר שלא יכול להיות.

מירי רגב: לגבי מסורבת התאגוד, צודקת נציגת משרד הפנים.

מירי רגב: לא התייחסנו לזה אבל נראה מתי נקיים על זה דיון.

מירי רגב: אני לא רוצה להתחייב כרגע אבל באמת יש בעיה קשה עם מסורבת התאגוד.

מירי רגב: ניסיתי לתת פתרונות.

מירי רגב: אני חושבת שבסך הכול יש פתרונות טובים לבעיות שהעלו כאן ראשי הערים.

<אלי ברדה: בקיצור, אנחנו יצאנו פריירים כי כיבדנו את החוק והתאגדנו.

מירי רגב: נכון, אבל אני אמרתי לך לפני שש שנים ואתם צחקתם.

מירי רגב: אמרתי לכם לא להתאגד כי אנחנו נבטל את התאגיד, אבל אתם לא האמנתם לי.

מירי רגב: תזכרו שכשאני אומרת משהו, אני מתכוונת אליו.

מירי רגב: כשאני אומרת שאני אהיה בחמישייה הראשונה, אני מתכוונת לזה.

מירי רגב: מסר, תסגור את עניין מגדל העמק.

מירי רגב: זה מאוד חשוב.

מירי רגב: חברים, תודה רבה לכולכם.

מירי רגב: בשורות טובות.